Koncertas Draugams | Percussion – Ukmergė 2025
2025-03-08 | Taujėnų dvaras, Dvaro g. 2, Taujėnų k., Ukmergės r. sav., Taujėnų sen., LT-20352, Lietuva
Jau 20-ąjį kartą vyksiantis įspūdingas perkusinės muzikos festivalis „Percussion Ukmergė 2025“ šiemet kviečia į išskirtinę ritmų ir garsų fiestą Taujėnų dvare!
Neeiliniame koncerte pasirodys iš Portugalijos atvykstantis būgnų ir perkusijos asas Vasco Trilla kartu su vienu žymiausių Lietuvos perkusininkų Pavel Giunter, violončelės virtuozu Gleb Pyšniak bei Latvijos mušamųjų instrumentų ansamblio „Perpetuum Ritmico“ įkūrėju Guntars Freibergs.
Tai vakaras, kuriame susipins meistriškumas, nevaržoma improvizacija ir kvapą gniaužianti ritmų magija. Nepraleiskite progos patirti gyvą muziką, pažadinančią sielą!
Pirkti bilietus

Ledo skulptūrų festivalis ATLANTIDA (PRATĘSTA)
2025-01-18 - 2025-03-02
Ledo skulptūrų festivalis ATLANTIDA – renginys visai šeimaiTarptautinė ledo skulptūrų paroda Lietuvoje.
2025 metų sausio 18 – kovo 2d., darbo dienomis 10–17 val., savaitgaliais 10–19 val.
Šiemet Taujėnų dvare atsivėrė vartai į vandenyne paskendusį miestą – ATLANTIDĄ.Atlantidos tema apipinta mitais ir legendomis, o šiemet Taujėnų dvare šis paslaptingas paskendęs miestas atgijo unikalaus ledo skulptūrų renginio forma. Kviečiame pasinerti į Atlantidos paslaptis. Renginyje galėsite pamatyti įspūdingas ledo skulptūras: milžinišką krakeną, Poseidoną su tridentu, krabus, ryklį, paskendusio laivo fragmentus, koralus ir daug kitų įspūdingų likusių miesto dalių.
Kiekviena skulptūra – tai ne tik ledo gabalas. Tai skulptoriaus vizija bei talentas, išreikštas unikaliu būdu. Tai proga pamatyti, kaip įprastas gamtos elementas – ledas – virsta įspūdingu meno kūriniu. Savo darbus pristatys skulptoriai iš Argentinos, Danijos, Ukrainos, Lietuvos ir Latvijos.
Šalia ledo skulptūrų jūsų lauks mugė: spurgytės, vafliukai, karšti gėrimai ir kt., o stipriai išalkusiais rūpinsis dvare įsikūrusi kavinė „Lėkštės studija“.
Bilietų kainosJaunesni nei 3 metų vaikai įleidžiami nemokamai.
Pirmadienį–penktadienį (darbo dienomis) – 10 EUR (vaikams nuo 3 iki 14 metų imtinai ir senjorams bei neįgaliesiems – 7 EUR);
Šeštadienį–sekmadienį – 13 EUR (vaikams nuo 3 iki 14 metų imtinai ir senjorams bei neįgaliesiems – 10 EUR).

NuolaidosNuolaidos iki 43 % Facebook draugams! Nuolaidos ieškokite mūsų paskyroje Taujėnų dvaras (nuolaida bus matoma tik tapusiems mūsų draugais).
Grupėms nuo 15 žmonių taikomos nuolaidos iki 43 % (dėl bilietų grupėms skambinti tel. nr. +370 699 27566).
Vietoje nuolaidos netaikomos.
Į bilieto kainą įskaičiuotas pasivaikščiojimas po Taujėnų dvaro erdves ir parką bei žvėrynėlį.
Prašome prie visų instaliacijų, dekoracijų ir fotografavimosi vietų elgtis atsakingai. Laikykitės saugaus atstumo, nelieskite ekspozicijų be leidimo ir rūpinkitės, kad visi galėtų mėgautis malonia aplinka.

Adresas: Ukmergės rajonas, Taujėnų kaimas, Dvaro gatvė 2.

Spalio 11 d. į Taujėnų dvarą ir vėl sugrįžta šiurpiosios Helovyno linksmybės!
2024-10-11 - 2024-10-31
Baugiausias mėnuo metuose grįžta su trenksmu! Šiemet jūsų lauks net 4 siaubo kambariai, šiurpusis takas, klounų bei raganų zonos, šmaikštaus siaubo galerija ir, žinoma, gąsdintojai, kurie net patį drąsiausią privers pašiurpti.
Kol visas pasaulis švenčia Helovyną, mes prisiminsime lietuvių tradicijas bei papročius – ir vėl kviesime jus aplankyti Vėlinių kiemelį, kuriame vyks amatininkų ir terapeutės Monikos vedamos edukacinės veiklos. Daug dėmesio skirsime ugniai, vaišėms, kūrybai, o svarbiausia – tarpusavio ryšiui.
Nepamiršome ir mažųjų šventės lankytojų! Jie galės džiaugtis traukinuku, karusele, aplankyti dvaro žvėrynėlį ir mėgautis gardžiomis spurgytėmis bei vafliukais (į bilieto kainą įeina karuselė, traukinukas ir žvėrynėlio lankymas).
Helovyno šventės metu Taujėnų dvare veiks ne tik kavinė „Lėkštės studija“, kuri pasirūpins nuostabiais pietumis ar vakariene, bet ir maisto prekybininkai, taigi, galėsite tiek užkąsti, tiek sočiai pavalgyti. Praalkusiems – spurgytės, vafliukai, alyvuogės, chalva, medus, o itin ištroškusiems – karštas nealkoholinis vynas bei nealkoholinis alus. Šiemet Helovynas bus ne tik šiurpus, bet ir labai skanus!
Laukiame jūsų trečiadienį nuo 18 iki 22 val., ketvirtadienį nuo 17 val iki 22 val., o penktadienį ir savaitgalį – nuo 14 iki 22 val.
Gąsdintojai lauks trečiadienį nuo 18 val, ketvirtadienį–sekmadienį nuo 17 val.
Bilietų kainos*:
III–V, VII – renginio vietoje – 15 eurų, internetu – 12 eurų (III ir IV senjorams ir jaunimui iki 14 metų bilieto kaina vietoje – 8 eurai);
VI bei spalio 31 d. – renginio vietoje – 25 eurai, internetu – 20 eurų.
* Vaikams iki 6 metų įėjimas nemokamas.
Grupėms nuo 15 žmonių taikoma 15 % nuolaida (dėl bilietų grupėms skambinti tel. nr. +370 699 27566).
Bilietų kasos dirba iki 22 val., į siaubo kambarius lankytojai įleidžiami iki 22 val. Helovyno pramogos Taujėnų dvare veiks iki lapkričio 3 dienos.
Esant prastoms oro sąlygoms – lyjant ir esant stipriam vėjui, didesniam nei 15 m/s, – šiurpusis takas neveiks, tačiau galėsite lankytis siaubo kambariuose, svirne, pekloje.
Prašome prie visų instaliacijų, dekoracijų ir fotografavimosi vietų elkitės atsakingai. Laikykitės saugaus atstumo, nelieskite ekspozicijų be leidimo ir rūpinkitės, kad visi galėtų mėgautis malonia aplinka.
Adresas: Ukmergės rajonas, Taujėnų kaimas, Dvaro gatvė 2.
> Įsigyti bilietą
> Facebook renginys

Alpakų ir jų vilnos paroda 2024
2024-09-21
2024 rugsėjo 21 d. Taujėnų dvare (Ukmergės raj.) Alpakų ir lamų augintojų asociacija pirmą kartą Lietuvoje organizuoja ALPAKŲ IR JŲ VILNOS PARODĄ! Parodoje turėsite galimybę ne tik pamatyti gražiausius Lietuvos alpakų patinus vienoje vietoje, bet ir daugiau sužinoti apie šiuos nuostabius gyvūnus, jų auginimą, veisimą ir sudalyvauti vilnos dirbtuvėse. Parodoje taip pat galėsite įsigyti Lietuvos alpakų ūkių produkcijos.
Parodos programa:
11.00 Parodos atidarymas
11.10 Vilnos parodos nugalėtojų apdovanojimas
11.50 Dalyvių pasiruošimas
12.00 – 16.00 Alpakų ringas, ekspertinis vertinimas
12.30 – 15.00 Vilnos dirbtuvės
(„Alpakalnis“, „Vilnos kelias“)
13.00 Pranešimas: Alpakų veisimas – mokslas ar menas?
(Akvilė Girdzijauskaitė, „Miško Briedžio ūkis“)
13.30 Pranešimas: Alpakų mityba – Alpamin sistema
(Grita ir Kęstutis Vitkauskai, „Europos alpaka“)
14.00 Pranešimas: Aktualiausi kriterijai kerpant alpakas
(Daiva Bielskienė, „Alpaka rūke“)
16.30 Dalyvių apdovanojimai ir žiūrovų simpatijų prizo įteikimas
18.00 Parodos pabaiga
Parodos lankytojo bilietas:
Kaina – 6 € / asm.
Kaina vaikams – 3 € / asm.
Kaina senjorams – 3 € / asm.
Kaina neįgaliesiems – 3 € / asm.
Į bilieto kainą įeina apsilankymas parodoje ir dvaro parke, mini zoologijos sode.

Vasariškas koncertas Taujėnų dvare
2024-07-27 18:00 - 21:00 (Europe/Vilnius)
Jau liepos 27 d. Taujėnų dvare pasirodymą surengs net dvi itin lietuviškos grupės – „Lietuvaitės“ ir „Lietuvaičiai“, o po jų pasirodymų šokiais pasirūpins DJ.
Bilieto kaina perkant internetu nuo 12 eurų. Vaikai iki 5 metų įleidžiami nemokamai. Bilietai brangs ir renginio dieną kainuos 20 eurų, jų skaičius ribotas. Bilieto į koncertą atskirai įsigyti nereikia apsistosiantiems Taujėnų dvaro svečių namuose.
Programa:
18:00 grupė LIETUVAITĖS
19.15 grupė LIETUVAIČIAI
20:30 DJ
Įsigyti bilietą
Į bilieto kainą įskaičiuotas vieno seniausių dvaro parkų Lietuvoje bei žvėrynėlio lankymas, batutai vaikams bei kitos pramogos.

Eugenijus Chrebtovas. Vasaros RETRO Taujėnų dvare
2024-07-21 16:00 - 20:00
Liepos 21 d. į Taujėnų dvarą su gaivališka, šiluma alsuojančia progama „Vasaros Retro“ atvyksta publikos numylėtinis, talentingasis Eugenijus Chrebtovas.
Greta F. Sinatros, D. Martino ir E. Preslio populiariausių kūrinių, atlikėjo programoje sugulė ir lietuviškos muzikos aukso fondui priklausančios B. Gorbulskio, S. Povilaičio, M. Noviko bei kitų autorių kompozicijos.
Išskirtinio koncerto metu klausytojai turės unikalią galimybę nusikelti kelis dešimtmečius atgal ir kartu padainuoti, paploti bei palinguoti svingo ritmu, skambant visiems gerai žinomai ir nuo pat pirmųjų taktų atpažįstamai muzikai.
Kaskart publiką nustebinantis ir į savo pasirodymus įtraukiantis dainininkas ir šį kartą pažada daug geros nuotaikos, puikių emocijų antplūdį. Kiekvienas koncertas jam yra didelis džiaugsmas ir ypatinga šventė, kuria kaskart norisi pasidalinti su savo ištikimiausiais gerbėjais.
Bilieto kaina – 21,5 eur.
Koncerto pradžia – 16 val.
> Įsigyti bilietą

Nemokamas teatro festivalis „Paprastai nepaprasti susitikimai“
2024-07-12 - 2024-07-14
Liepos 12–14 dienomis Taujėnų dvare vyks nemokamas teatro festvalis „Paprastai nepaprasti susitikimai“, kuriame – daugybė teatro pasirodymų, šou grupė, teatralizuotas literatūrinis pasivaikščiojimas bei kitos pramogos.
Renginio atidarymas vyks liepos 12 d. 17.30 val. Vasaros estradoje, o 20 val. jūsų lauks teatro „Labas“ spektaklis „Apie vėles žemėj klajojančias“ su Nerija Varnelyte ir Viktorija Mockevičiūte.
Liepos 13 d. programą pradėsime nuo ryto, o 14 d. net du išskirtiniai pasirodymai – 16 val. vienos dalies spektaklis rašytojos Šatrijos Raganos gyvenimo ir kūrybos motyvais „Neparašytas laiškas“, o 18 val. Nijolė Narmontaitė ir grupė kvies į literatūrinį pasivaikščiojimą „Bučinys saldesnis už vyną“.
Pasimatykime jau netrukus!

2024 m. Vasaros pramogos Taujėnų dvare
2024-06-01 - 2024-08-31
Taujėnų dvaras kviečia savaitgalius leisti svečiuose ir siūlo erdves bei pramogas jūsų laisvalaikiui.
Visos paslaugos įeina į parko lankymo bilieto kainą:
⭐Vaikams iki 2 metų – nemokamai
⭐Vaikams iki 18 metų – 3 € / asm.
⭐Suaugusiems – 6 € / asm.
Parko darbo laikas: I—VII / 10—20 val.
🍵KASDIENINĖ VEIKLA
Vasarą galite pasinaudoti ir įprastais Taujėnų dvaro pasiūlymais: pasivaikščioti po parką, aplankyti žvėrynėlį, pasimėgauti „Lavazza“ kava bei užsisakyti nakvynę autentiškuose kambariuose (užsisakiusiems nakvynę parko lankymas nemokamas).
GIMTADIENIAI
Dvaro parkas – puiki vieta gimtadienio šventei. Sumokėję lankymo mokestį, svečiai gali laisvai naudotis siūlomomis paslaugomis – grilio zona, lankyti žvėrynėlį, o vaikai – ir šokinėti ant batutų.
BATUTAS
Kiekvieną vasaros savaitgalį Taujėnų dvaras kviečia mažuosius lankytojus mėgautis pramogomis ant batutų. Tai šauni idėja vaikų gimtadienio šventei, tačiau turėkite omenyje, kad šeštadieniais ir sekmadieniais jais džiaugtis galės visi mažieji dvaro svečiai.
Už papildomą mokestį batutais galime pasirūpinti ir darbo dienomis: pirmoji valanda kainuoja 75 eurus, o kiekviena papildoma – 25 eurus. Tuomet pramogos ant batuto bus skirtos tik jūsų kompanijai!
TINKLINIS IR MINI FUTBOLAS
Taujėnų dvaro parko teritorija pritaikyta žaisti tinklinį ir mini futbolą. Pasiilgusiems aktyvių veiklų, tai puikus pasirinkimas. Žaidimai vyksta su asmeniniu kamuoliu, todėl nepamirškite jo atsivežti.
ŽVEJYBA IR PAPLŪDIMYS
Šalia Taujėnų dvaro esančiame ežerėlyje knibžda daugybė kilograminių žuvų. Pasiimkite savo meškerę, pašaro ir įsitikinkite tuo patys! Jei žvejoti nenorite, pasilepinti saule galėsite paplūdimyje. O vėliau užsukite pasimėgauti ir gardžiais pietumis „Lėkštės studijoje“.
PETANKĖS ŽAIDIMAS
Taujėnų dvaras kviečia išbandyti naują pramogą – petankės žaidimą. Jis vyksta dviems komandoms tarpusavyje varžantis metalinių kamuolių metime. Žaidimo tikslas – kuo daugiau savo rutulių pastatyti šalia mažo medinio taikinio, vadinamo kašanetu. Gera žinia ta, jog petankė tinka visiems – bet kokio amžiaus ir pasirengimo žaidėjams.
Taigi, suburkite komandą ir nedvejokite išbandyti šią smagią pramogą!

Šventė vaikams Taujėnų dvare!
2024-05-25 - 2024-05-26
Gegužės 25–26 dienomis Taujėnų dvare – šventė vaikams!
Programa vyks nuo 14 val. iki 19 val., o parkas lankytojų lauks nuo 12 val. iki 20 val.
Vaikams paruošėme šaunių pramogų: batutai, tiras, Lošimas, kurio prizas – jodinėjimas žirgu, estafetės, lauko žaidimai, teatralizuoti spektakliai, ugnies kūrimo edukacija bei putų šou, svečius vaišins cukraus vata ir spragėsiais!
Visos pramogos papildomai nekainuoja.
Renginys vaikams ir tėveliams.
Renginio programa 25 dieną:
14:00 – Teatralizuotas spektaklis „Mergaitė ir Knizas kaprizas“
14:30 – Ugnies įžiebimo edukacija, praktika
15:30 – Putų šou
16:00 – Pasaka „Vienas ir du, mes kartu“
16:30 – Ugnies įžiebimo edukacija, praktika
17:30 – Putų šou
18:00 – Teatralizuota pasaka „Mergaitė ir Knizas kaprizas“
18:30 – Ugnies įžiebimo edukacija
19:00 – Programos pabaiga
20:00 – Uždaromas parkas
Renginio programa 26 dieną:
14:00 – Teatralizuotas spektaklis „Mergaitė ir Knizas kaprizas“
14:30 – Ugnies įžiebimo edukacija, praktika
15:30 – Putų šou
16:00 – Pasaka „Vienas ir du, mes kartu“
16:30 – Ugnies įžiebimo edukacija, praktika
17:30 – Putų šou
18:00 – Teatralizuota pasaka „Mergaitė ir Knizas kaprizas“
18:30 – Ugnies įžiebimo edukacija
19:00 – Programos pabaiga
20:00 – Uždaromas parkas
Bilietų kainos:
Vaikams nuo 5 metų ir suaugusiems – 12 eurų;
Senjorams, neįgaliesiems bei vaikams iki 5 metų – 6 eurai;
Vaikams iki 2 metų įėjimas nemokamas.
Įsigyti bilietą galite renginio vietoje arba internetu. Į kainą įskaičiuotas žvėrynėlio, rūmų bei svirno lankymas.
Bilietai nekeičiami ir negrąžinami.
> Įsigyti bilietą
> Facebook renginys

Kviečiame aplankyti Taujėnų dvarą!
2024-02-28 - 2024-03-07
Taujėnų dvaro parkas, Radvilų laikus menančios menės, draugiški žvėrynėlio gyventojai bei skanus maistas – visa tai rasite atvykę.
Laukiame jūsų dvare:
I–V / 10–17 val.
VI–VII / 10–18 val.
Parko darbo laikas:
I–VII / 10–20 val.
Kavinės darbo laikas:
VII–IV / 11–20 val.
V–VI / 11–22 val.
Bilietų kainos:
Parko lankymas 6 €
Senjorams ir neįgaliesiems, moksleiviams iki 18 m. 3 €
Dvaro laisvų salių lankymas 3 € / asm.

Ledo skulptūrų festivalis „Ledo pasakos“
2024-01-19 - 2024-02-27
Į Taujėnų dvarą grįžta ledo skulptūrų festivalis „Ledo pasakos“!
Lankytojai laukiami sausio 19 – vasario 29 dienomis, I–IV nuo 12 iki 18 val., V–VII nuo 12 iki 21 val.
Šiais metais ledo skulptūrų parke – daugiau nei 33 000 kg sveriančios skaidraus ir, neįprasto, spalvoto ledo skulptūros, kurios lankytojams seks tikrą žiemos pasaką. Ledo skulptūras išvysti bus galima ir Taujėnų dvaro parke, tačiau pagrindinė paroda veiks mišku virtusiame paviljone. Ekspozicija bus dailiai apšviesta ir izoliuota nuo visų gamtos stichijų, kad ledo meistrų kurtomis skulptūromis džiaugtis galėtumėte kuo ilgiau. Nuostabūs kūrėjai menu įprasmins kultūrą.
Festivalio svečiai kviečiami aplankyti keturias erdves:
- spalvoto ledo;
- mistikos;
- tradicinių pasakų;
- ledo karalienės.
Išalkusiems – šilti vafliukai, spurgytės, rūkyta žuvis bei kiti skanėstai. Taip pat veiks kavinė „Lėkštės studija“. Tiesa, miško gėrybių paskanauti negalėsite – jos bus užšaldytos.
Bilietų kainos:
I–IV 6 € / asm.,
senjorams ir neįgaliesiems 3 € / asm.
V–VII 10 € / asm.,
senjorams ir neįgaliesiems 3 € / asm.
Vaikams iki 4 metų visomis dienomis įėjimas nemokamas.
Grupėms nuo 15 asm. 10 proc. nuolaida.
Bilietus galite įsigyti tik vietoje. Į bilieto kainą įskaičiuotas pasivaikščiojimas po Taujėnų dvaro erdves ir parką bei žvėrynėlį.
> Facebook renginys

2024 Naujųjų metų sutikimas Taujėnų dvare
2023-12-31 - 2024-01-01
Šventiškai pasipuošęs Taujėnų dvaras kviečia į nepamirštamą Naujųjų metų sutikimo vakarėlį!
Jūsų vakaro nuotaika rūpinsis patyręs renginių vedėjas Giedrius Leškevičius, kurio programoje skambės šiuolaikiniai hitai, lietuviška ir užsienio pop žanro klasika bei autorinė kūryba.
Svečių laukia ir staigmena – iliuzionistas bei magas Jurijus Majauskas panardins į stebuklų pasaulį.
Atvykusius švęsti pasitiks dvaro ponai, kurie pavaišins putojančio vyno taure, o šventinio stalo gardumynus vakaro svečiams siūlys „Lėkštės studija“. Naujametiniame meniu – viskas jūsų skoniui: išskirtiniai šventiniai patiekalai, paruošti specialiai jums, užkandžiai bei, žinoma, desertai. Atsisveikinę su 2023-iaisiais, sutiksime Naujuosius metus stebėdami fejerverkų pasirodymą ir mėgaudamiesi burbuliukais.
Dėmesio! Savo gėrimus neštis griežtai draudžiama. Salėje veiks baras, kuriame galėsite jų įsigyti.
Durys atidaromos: 18 val.
Renginio pradžia: 19 val.
Renginio pabaiga: 2 val.
Renginio kaina – 140 eurų. Vaikams ir paaugliams nuo 3 iki 18 metų – 90 eurų.
Į bilieto kainą įskaičiuota vedėjo ir iliuzionisto programa, pasitikimo ir vidurnakčio taurė, karštas patiekalas, šalti užkandžiai ir desertų stalas.
Būtina išankstinė rezervacija! Jos metu kviesime iš anksto išsirinkti karštą patiekalą. Su meniu susipažinti galite čia: MENIU.
Bilietų ir nakvynės rezervacija +370 618 25030.
Taujėnų dvaras taip pat siūlo ir nakvynės paslaugas, todėl galėsite nesirūpinti, kaip po audringos nakties grįžti namo. Nakvynė į bilieto kainą nėra įskaičiuota. Nakvynės kaina asmeniui – nuo 55 eurų.
Bilietai į renginį nekeičiami ir negrąžinami. Asmenys, įsigiję bilietus, gali juos perleisti kitiems asmenims.
> Facebook renginys

Taujėnų dvare – kalėdinių žibintų gamyba ir pirties procedūros moterims Gruodžio 16 d.
2023-12-16
Gruodžio 9 d. ir 16 dienomis „MonArt“ įkūrėja terapeutė Monika kartu su mirties dula Dovile Vitkevičiūte kviečia kartu mozaikos technika pasigaminti kalėdinius žibintus bei atlikti apsišvarinimo ritualą pirtyje.
Kuriamuose žibintuose atsispindės Kalėdų šventės dvasia – šventoji šeima, prakartėlė. Tai bus ne tik kūrybinis, bet ir edukacinis užsiėmimas. Pirties procedūromis rūpinsis dvaro šeimininkė, terapeutė Monika. Po renginio skubėti namo nebūtina. Verčiau pasižvalgykite po mūsų nakvynės pasiūlymus.
Kaina – 60 eur / asm. Į kainą įskaičiuotas Taujėnų dvaro parko ir žvėrynėlio lankymas.
Nepamirškite su savimi turėti maudymosi kostiumėlį, rankšluostį ir šlepetes.
Būtina išankstinė registracija. Tai padaryti galite telefonu +370 601 66780.
> Facebook renginys

Taujėnų dvare – kalėdinių žibintų gamyba ir pirties procedūros moterims Gruodžio 9 d.
2023-12-09

Kazimiero Jakučio muzikinė kelionė Baltas Vilkas
2023-10-21
Aš, Kazimieras Jakutis, pirmą kartą su savo autorinių dainų repertuaru užlipau į sceną 2005 metais. O šį rudenį kviečiu Jus, mieli dainuojamosios poezijos gerbėjai, į muzikinę kelionę po Lietuvą. Aš nežinau, ar Jūs laukiate ko nors naujo. Ar laukiate?
Esu Jums ne kartą grojęs vienas, esu grojęs su grupe… Šiemet – nei taip, nei taip. Nei vienas, nei su grupe. Vis tik gal labiau su grupe, bet akustine: be trankių būgnų, be elektrinės gitaros verksmų ir… mažesnėse salėse. Galėsime intymiau pabendrauti, padainuoti, pasikalbėti.
Ligi šiol man gimdavo dainos iš nerimo, iš „dyko buvimo“, kaip bandau pats pajuokauti. O šį kartą kūriau dainas jau turint tikslą, užmačią. Norisi apginti Medį, Paukštį, Žvėrį. Norisi sustabdyt medžiotojo ranką. Tarp kita ko, mano miškuose ir pievose yra uždrausta medžioti, o mano tvenkiniuose garniai minta ten auginamais karpiais ir karosais. Taip gimė ir ką tik įrašyta daina „Baltas vilkas“: https://open.spotify.com/album/4x2w6huAEmM6wzS2mKSRRA?si=QhYMAFwnSQaLr-4POTNC8Q.
Šio rudens muzikinėje kelionėje skambės ne tik naujos, bet ir senos, Jūsų, mieli bičiuliai, pamiltos ir kartu dainuojamos dainos, skirtos mylimai Aukštaitijai, moteriai, prabėgusiam laikui…
„Iš tos nakties“: https://www.youtube.com/watch?v=WhYwBRm7O-M
„Nuogas ruduo“: https://open.spotify.com/track/2CMBdLFdhwArcbJIk9ptrY
„Neišeik“: https://www.youtube.com/watch?v=eYp6xS4GCrQ
K. Jakutis yra išleidęs 8 CD/DVD bei 2 knygas.
Renginio rėmėjas – https://www.lonas.lt/

2023 m. Helovynas Taujėnų dvare
2023-10-13 - 2023-11-05
Nuo spalio 13 d. iki lapkričio 5 d. į Taujėnų dvarą grįžta šiurpiausios metų nakties šėlionės!
Pažadame šiais metais bus baisu! 3 kartus daugiau gąsdintojų ir animatorių, 3 kartus daugiau moliūgų, du kartus didesnis plotas gąsdinimo kambariuose ir nejaukus drąsuolių takas kurio ilgis ~ 300 metrų.
Tik pas mus animatoriai bus kiekvieną savaitės dieną, tad ir darbo dienomis galėsite džiaugtis arba baisėtis Helovyno įspūdžiais. Renginio atidarymo dieną svečius stebins įspūdingas ugnies šou virtuozų pasirodymas. Kasdien lankytojus pasitiks bauginančios dekoracijos, netikėtos ekspozicijos, voratinkliai, siaubo kambariai, siaubo takas, labirintas, moliūgų paroda bei daugybė kitų staigmenų.
Mažieji šventės lankytojai galės džiaugtis mašinėlių karusele, batutu, traukinuku ir, žinoma, visi bus kviečiami aplankyti žvėrynėlio gyventojus! Visa tai įskaičiuota į bilieto kainą.
Taip pat jūsų lauks mugė, maistu rūpinsis Lėkštės Studija ir maisto furgonas.
Lauksime jūsų atvykstant darbo dienomis nuo 17 iki 21 val., o savaitgaliais – parkas atsidaro nuo 14 val iki 21 val.
Gasdintojai kiekvieną dieną siaučia nuo 17 val.
Nesijaudinkite! Visi atsistoję į eilę prie siaubo kambarių iki 21 val. bus įleisti ir išgąsdinti!
Bilieto kaina nuo 6 iki 14 eurų. Į ją įskaičiuotas Taujėnų dvaro ir parko lankymas su visomis pramogomis.
Išankstinėms grupėms 10% nuolaida.
* Esant prastoms oro sąlygoms: lyjant ir esant stipriam vėjui, didesniam nei 15 m/s veiks svirnas, pekla, atrakcionai ir žvėrynėlis.
Siaubo takas neveiks.
Adresas: Ukmergės Rajonas, Taujėnų kaimas, Dvaro gatvė 2.
> Bilietai
> Facebook renginys

Kvepalų kūryba „Kvapas, užkalbėtas norų išsipildymui“
2023-10-13 - 2023-10-31
Spalio mėnesį „MonArt“ įkūrėja terapeutė Monika kviečia apsilankyti neįprastoje individualių kvepalų kūrybos terapijoje, kurioje bus žadinami visi jūsų pojūčiai: skonis, kvapas, klausa, rega bei lytėjimas.
Renginio metu bus kuriamas asmeninis aromatų mišinys, o pasitelkus Helovyno šventės magiją, jį dar ir užkalbėsime gerų ketinimų sužadintų norų išsipildymui. Dalyvių taip pat laukia ir magiškas ritualas su liepsnojančiomis gintaro dulkėmis.
Monikos patirtis bei analizės ir tyrimai byloja, jog magija netrunka virsti realybe, kuomet žmogus savo norų įgyvendinimą suplanuoja, daro vizualizacinę schemą bei pasižada laikytis sukurto plano. Lavindami savo dėmesio koncentravimą, galime pasiekti rezultatus, kurie visai neseniai atrodė tarsi stebuklas.
Renginys vyks prietemoje, mistiškai pasipuošusioje Taujėnų dvaro menėje, o kvapų kelionėje jus lydės burtininke virtusi Monika.
Dalyvauti galite jums patogiu metu:
Spalio 13 d. 16 val.
Spalio 14 d. 16 val.
Spalio 15 d. 16 val.
Spalio 21 d. 16 val.
Spalio 22 d. 16 val.
Spalio 28 d. 16 val.
Spalio 29 d. 16 val.
Spalio 31 d. 16 val.
Užsiėmimo trukmė – 1,5 val.
Renginys skirtas mergaitėms nuo 7 metų, moterims, senjorėms.
Kaina – 40 eur / asm.
Į kainą taip pat įskaičiuotas Taujėnų dvaro Helovyno festivalio lankymo bilietas (laikas neribojamas, iš anksto įsigijusiems festivalio bilietą taikoma 10 eur nuolaida renginiui).
Registracija telefonu +370 601 66780. Dalyvių skaičius ribotas.

Konferencija verslioms moterims Taujėnų dvare
2023-10-12 - 2023-10-15
Spalio 12–15 dienomis Taujėnų dvare konferencija @Brandwomas
Tai socialiai atsakingos organizacijos inicijuota savirealizacijos ir asmeninio prekės ženklo konferencija, skirta skatinti moterų solo ir smulkiojo verslo augimą rinkoje. Konferencija vyks 4 dienas. Dalyvauti galima pagal poreikį.
Konferencijos programa:
Spalio 12 d. – Verslo pamatas: aptarimas, kaip sukurti stiprų verslo modelį ir viziją
Spalio 13 d. – Verslo vizualinis identitetas: pagalba kuriant įspūdingą ir atpažįstamą prekės ženklą
Spalio 14 d. – Verslo komunikacija: efektyvūs būdai, kaip komunikuoti su savo klientais
Spalio 15 d. – Verslo pardavimai: pamokos, kaip maksimizuoti pardavimus ir pelną
Dalyvauti kviečiame solo ir smulkiojo verslo atstoves, MLM atstoves, visas paslaugų ir gaminių kūrėjas, ekspertes, konsultantes, saviugdos vedles, socialinio verslo kūrėjas.
Bilieto kaina nuo 119 eurų.
Išeiginėmis dienomis galėsite išvysti ir specialiai Taujėnų dvaro Helovynui kurtus pasirodymus. Mažieji šventės lankytojai galės džiaugtis mašinėlių karusele, batutu, traukinuku ir, žinoma, visi bus kviečiami aplankyti žvėrynėlio gyventojus! Visa tai įskaičiuota į bilieto kainą.
> Įsigyti bilietą
> Facebook renginys

Terapinis renginys moterims „Kvapas, kuriantis stebuklus“
2023-09-10
Rugsėjo 10 dieną, 13 val. į Taujėnų dvarą sugrįžta jūsų susidomėjimo kaskart sulaukiantis renginys – individualių kvepalų kūryba.
Šįkart terapinis renginys kviečia pavadinimu „Kvapas, kuriantis stebuklus“, nes tai – tikroji kvepalų galia: nukelti į vaikystę, asmeninio saugumo uostą, suteikti pasitikėjimo savimi ir įkvėpti kitus.
Kaip teigia terapeutė Monika, kvapas įgauna formą, kai jį sutapatiname su prisiminimais – užuodę kvapą susiejame jį su tam tikru žmogumi, įvykiu, vieta, jausmu, o asociacijos kelia įvairius pojūčius. Supratę, kurie kvapai mus nuteikia teigiamai, galime panaudoti juos savigydai ar savo individualių savybių išryškinimui.
Renginio metu dalyvės atras sau malonius eterinių aliejų kvapus, sužinos apie jų savybes, išbandys mišinius ir sukurs asmeninį, išskirtinį savo kvapą.
Į bilieto kainą taip pat įskaičiuotas pasivaikščiojimas Taujėnų dvaro parke, žvėrynėlio lankymas.
Renginio trukmė – 1,5 val.
Kaina – 40 eurų / asm.
> Registracija

Eugenijaus Chrebtovo koncertas Taujėnų dvare „Lietuviškos muzikos perlaiׅ“
2023-08-27 16:00 - 20:00
Rugpjūčio 27 dieną, 16 val. ilgametę sceninę patirtį turintis dainininkas Eugenijus Chrebtovas Taujėnų dvare pristatys savo naujausią koncertinę programą „Lietuviškos muzikos perlai“.
Joje klausytojai atras sau mielus kūrinius, o galbūt išgirs dar niekuomet negirdėtų kompozicijų, kurios sušildys širdis ir sielas. Jauki ir išpuoselėta Taujėnų dvaro aplinka suteiks muzikai dar ryškesnių spalvų ir leis klausytojams pasijausti tikrų tikriausiais dvarininkais.
Daugybės klausytojų simpatijų sulaukiantis atlikėjas kaskart žavi charizma ir atsidavimu žiūrovams. Kiekvienas koncertas jam – ypatingas įvykis, kuriam ruošiasi nuoširdžiai, netausodamas savęs tam, kad džiugintų savo ištikimiausius gerbėjus. Tad ir šį kartą E. Chrebtovas nustebins klausytojus programa, kurioje skambės tik lietuviški kūriniai, tapsiantys tikru iššūkiu jam, bet dovanosiantys neišdildomų emocijų visiems susirinkusiems.
> Bilietai

Plunksnų rinkimo varžybos Taujėnų dvare
2023-08-22 - 2023-08-23
Įpusėjus liepos mėnesiui povai, fazanai ir kiti paukščiai ima mesti plunksnas. Būtent šiuo metu kviečiame dalyvauti jus neįprastose varžybose ir laimėti dėmesio vertų prizų.
Liepos 22–23 dienomis, nuo 10 iki 20 val. Taujėnų dvare vyks Plunksnų rinkimo varžybos.
Margaspalvių paukščių plunksnos bus renkamos Taujėnų dvaro teritorijoje. Jų stiebas negali būti nuskilęs ar perlūžęs. Kiekvienas dalyvis gaus specialią apyrankę, o kiti lankytojai taip pat galės padėti savo favoritams.
Pirma vieta – nakvynė rūmų liukso numeryje;
Antra vieta – nakvynė rūmų numeryje;
Trečia vieta – svečių namuose šalia rūmų.
Dalyvio mokestis – 8 eurai.
Į kainą įskaičuotas parko ir žvėrynėlio lankymas, visos dalyvio surinktos plunksnos, o vaikams iki 10 m. įskaičiuotos ir pramogos ant batutų.
> Įsigyti bilietą

Teatralizuota ekskursija „Sofija ir Imperatorius“ – atšauktas
2023-08-06 12:00 - 16:00
Taujėnų dvaras jau trečią vasarą iš eilės kviečia poilsiautojus pažinti unikalią grafaitės Sofijos Tyzenhauzaitės istoriją – atvykti į teatralizuotą ekskursiją-pasivaikščiojimą „Sofija ir Imperatorius“.
Artimiausia renginio data – birželio 18 d., nuo 12 val. Būtina išankstinė registracija telefonu +370 610 29 477.
Tai išskirtinė kultūrinė pramoga, kurios metu laukia daug netikėtų staigmenų! Vaikščiodami po jaukų dvaro parką, renginio svečiai specialiose ausinėse girdės grafaitės meilės ir kūrybos kelio istoriją, sutiks pačią jaunutę Sofiją, dalyvaus puotose su caru Aleksandru ir imperatoriumi Napoleonu, sužinos apie didįjį Sofijos žygdarbį bei stebės besiskleidžiančią iš anksto pasmerktos meilės istoriją. Valandos trukmės pasakojimas sukurtas remiantis istoriniais faktais ir pačios Sofijos Tyzenhauzaitės memuarais „Reminescencijos“. Garso įraše skamba nuostabiosios Jurgos Šeduikytės ir Auksinio scenos kryžiaus laureato aktoriaus Ryčio Saladžiaus balsai.
Bilieto kainą (16 eur) sudaro:
Įprastinis dvaro parko lankymo mokestis – 6 eur;
Teatralizuotos ekskursijos mokestis – 10 eur.
Kita ekskursija pavieniams keliautojams planuojama rugpjūčio 6 d., nuo 12 val.
Taujėnų dvaras taip pat siūlo galimybę ekskursijoje dalyvauti 20–30 žmonių grupėms individualiai derinamu laiku.
Renginys puikiai tinka ne tik turistinėms grupėms, bet ir šeimos švenčių, bendraklasių susitikimų, įmonių ir kitų renginių dalyviams, vyresniųjų klasių moksleivių grupėms. Yra galimybė užsisakyti teatralizuotą ekskursiją rusakalbei grupei.
SVARBU! Esant netinkamoms oro sąlygoms (lietui) organizatoriai pasilieka teisę pasivaikščiojimą atšaukti ir įsipareigoja apie tai pranešti užsakovams vėliausiai prieš parą iki numatyto renginio pradžios.
Organizatorius: Rokiškio kultūros centras
Partneris: Taujėnų dvaras
Informacija bei registracija tel. nr. +370 610 29477 bei FB puslapyje „Teatralizuoti pasivaikščiojimai Rokiškyje“.
> Registracija telefonu

Terapinis renginys mamoms ir dukroms „Menas tapyti gyvenimą“
2023-07-15 12:00 - 18:00
Norinčias prasmingai praleisti vasaros savaitgalį, liepos 15 d. 12 val. „MonArt“ kviečia dalyvauti terapiniame renginyje „Menas tapyti gyvenimą“.
Tai renginys, skirtas įvairaus amžiaus mergaitėms, merginoms ir moterims, kurio metu kartu su terapeute Monika dalyvės kurs individualius kvepalus, tapys sielos koliažą bei išbandys abstrakčiosios tapybos terapiją. Šie užsiėmimai skirti atsipalaiduoti, geriau pažinti save ir atrasti kūrybos džiaugsmą.
Visų taip pat laukia ir pirties procedūros, naudojant natūralią kosmetiką, nušveičiančią bei drėkinančią odą. Po jų dalyvės kartu mėgausis žolelių arbata ir įdomiais pokalbiais.
Į pasiūlymą įskaičiuota:
- Individualių kvepalų kūryba;
- Sielos koliažo kūryba – tai tekstūrinė kompozicija ant lapo, kuriama suvokus dabartinę savo būseną;
- Pirties procedūros, naudojant natūralią kosmetiką, nušveičiančią bei drėkinančią odą, ir žolelių arbata;
- Taujėnų dvaro parko bei žvėrynėlio lankymas.
Renginio trukmė: 6 val.
Kaina: 120 eur / asm.
Vietų skaičius ribotas, reikalinga registracija!
Kilus klausimų susisiekite +370 601 66780.
> Registracija

Menininkės Estelos Žukauskienės paroda „Šilko magija“
2023-06-29 - 2023-07-30
Taujėnų dvaras visą liepos mėnesį kviečia lankytojus į menininkės Estelos Žukauskienės parodą „Šilko magija“.

Paroda susideda iš skirtingo dydžio (apie 90×90 cm) ant šilko tapytų paveikslų. Jų tematika įvairi: nuo mandalų, gyvybės medžių iki paveikslų su tautiniais motyvais.

Apie parodos autorę: Estela Žukauskienė – menininkė iš Kauno, Kauno raj. Domeikavos gimnazijoje dirbanti technologijų mokytoja. Tapyba ant šilko – Estelos hobis, kuriuo ji užsiima jau daugiau nei 15 metų.

Paroda veikia Taujėnų dvaro darbo laiku ir yra nemokama. Lankytojai turi susimokėti tik įprastą dvaro lankymo mokestį – 3 € / asm.

Batutų festivalis Taujėnų dvaro parke
2023-06-09 - 2023-06-11
Birželio 9–11 dienomis, kasdien nuo 12 iki 20 valandos, Ukmergės rajone įsikūręs Taujėnų dvaras kviečia vaikus ir jų tėvelius į tikrą batutų šventę. Net 1500 kv. m – tiek erdvės festivalio metu bus skirta vaikų pramogoms ant batutų, iš kurių 800 kv. m užims batutas, skirtas ir suaugusiems (iki 90 kg)! Dalyviai taip pat turės progą išvysti būtent šiam renginiui kurtą pasaką, kuri bus sekama kas dvi valandas, aplankyti senąjį trijų aukštų svirną bei žvėrynėlį.
Taujėnų dvaro parke laisvėje vaikšto net 28 povai, kurių pamestas plunksnas renginio svečiai galės pasiimti dovanų. Esant galimybei, nemokamai duris lankytojams atvers ir pats dvaras. Batutų festivalio metu prekybininkai siūlys įsigyti skanėstų, suvenyrų bei kitų rankdarbių, o Taujėnų dvaro kavinė lankytojus nustebins atsinaujinusiu vasarišku meniu.
Bilieto kaina*: 10 eur / asm.
Nuolaidos taikomos senjorams ir neįgaliesiems renginio vietoje įsigyti už 10 eur / asm.
Vaikai iki 2 m. įleidžiami nemokamai**.
Įprasto bilieto kaina renginio vietoje – 14 eur;
* Perkantiems nakvynę Taujėnų dvare, taikoma 50 proc. nuolaida.
** Už vaikus, kuriems jau suėjo 2 m., mokama pilna bilieto kaina.
Bilietas galioja vieną renginio dieną. Nesvarbu, kuriuo metu atvyksite – visas tris dienas renginio programa kartosis, o tos pačios pramogos lankytojų lauks visą dieną.
> Įsigyti bilietą

Taujėnų dvare – „Euro Samoyed Show 2023“
2023-05-13 - 2023-05-14
Keturių veisėjų idėja Europai ir pasauliui pristatyti samojedų vaislės šunis šiemet bus įgyvendinta Lietuvoje. Jau gegužės 13 d. Lietuvos Samojedų klubas Taujėnų dvare organizuoja „Euro Samoyed Show 2023“. Gegužės 13–14 dienomis Taujėnų dvare vyks šunų paroda.
Susipažinti su augintiniais galės lankytojai, įsigiję parko lankymo bilietą už įprastą kainą.
Bilietai parduodami renginio dieną dvaro kasoje.
> Daugiau informacijos

Terapinis renginys moterims „Esi tai, ką jauti“: sielos koliažas bei pirties procedūros
2023-04-16 13:00 - 17:00
Balandžio 16 d., 13 val. „MonArt“ įkūrėja terapeutė Monika kviečia dalyvauti Taujėnų dvare vyksiančiame terapiniame renginyje „Esi tai, ką jauti“ ir sukurti savo sielos koliažą bei pasimėgauti pirties procedūromis.
Sielos koliažas yra tektūrinė kompozicija, kuriama suvokus savo dabartinę būseną – tik jūs pasirenkate, ar kuriate kompoziciją iš tų minčių, kurios neduoda ramybės, ar priešingai – pagal tai, kokių teigiamų pokyčių norėtumėte. Atsipalaidavusios ir nusiteikusios paimti gyvenimą į savo rankas, moterys keliauja į pirties procedūras, kurios privers atsipalaiduoti ir suteiks jėgų tai padaryti su didžiule jėga!
Kaina asmeniui – 35 eurai (įskaičiuotas parko ir žvėrynėlio lankymas).
Galimas atsiskaitymas grynais arba bankiniu pavedimu.
> Įsigyti bilietus

Terapinis renginys moterims „Šilti prisiminimai“: kvepalų kūryba bei pirties procedūros
2023-04-15 13:00 - 17:00
Balandžio 15 d. 13 val. „MonArt“ įkūrėja terapeutė Monika kviečia į Taujėnų dvarą, kuriame vyks terapinis renginys moterims „Šilti prisiminimai“.
Renginio programą sudaro dvi dalys: individualių kvepalų kūryba ir pirties procedūros.
13:00 val. individualių kvepalų kūryba;
14.30 val. užkandžiai;
15:00 val. pirties procedūros, po jų – pokalbiai prie židinio;
16:00 val. žvėrynėlio lankymas.
Kaina asmeniui – 35 eurai (įskaičiuotas parko ir žvėrynėlio lankymas, kaina ne renginio metu – 50 eurų).
Galimas atsiskaitymas grynais arba bankiniu pavedimu.
Kilus klausimų susisiekite +370 601 66780.
> Įsigyti bilietus

Terapinis renginys mamoms ir vaikams „Ramybė ir kūryba“
2023-04-01 13:00 - 17:00
Pradėkite balandį atsipalaidavusi – pirmą mėnesio dieną 13 val. „MonArt“ kviečia mamas į Taujėnų dvarą pasilepinti pirties procedūromis, naudojant jauninančias kosmetikos priemones, pėdų vonelėmis bei stimuliuojančiais pėdų takeliais.
Kol mėgausitės, jūsų vaikai kartu su terapeute Monika kurs individualius kvepalus ir gamins jiems kamštelį, kurio sukūrimo istoriją turės pristatyti – mažieji mokysis ne tik kūrybingumo, bet ir retorikos meno.
Kaina mamai su vienu vaiku – 35 eurai (už kitus vaikus taikomas papildomas 10 eurų mokestis nuo kiekvieno).
Į kainą įskaičiuotas žvėrynėlio lankymas.
> Įsigyti bilietus

Tarptautinis ledo skulptūrų festivalis „Sniego žmonių karalystė“
2023-02-03 - 2023-02-17
Tikriausiai esate girdėję apie mistinį sniego žmogų, tačiau ar žinote apie sniego žmonių karalystę, kurioje galite išvysti ne tik sniego valdovus, bet ir karius, ūkininkus, vaikus ir daug kitų?
Nuo vasario 3 d., 17 val. visa tai pamatyti savo akimis galėsite Taujėnų dvare vyksiančiame ledo skulptūrų festivalyje „Sniego žmonių karalystė“.
Daugiau nei 30 ledo skulptūrų, o vasario 4 d. – ir galimybė išvysti didžiųjų kūrimo procesą!
Lankytojai įleidžiami: I–VII: 10–20 val.
Dėmesio! Darbo laikas gali keistis atsižvelgiant į oro sąlygas, todėl atnaujinimus sekite mūsų Facebook paskyroje.
Bilietų kainos: nuo 3 Eur.
Suaugusiems perkant internetu:
V-VII – 10 eurų;
I-IV – 6 eurų.
Suaugusiems renginio vietoje:
V-VII – 13 eurų;
I-IV – 10 eurų.
Vaikams, neįgaliems ir senjorams:
V-VII – 5 eurai;
I-IV – 3 eurai.
Vaikams iki dviejų metų dalyvavimas nemokamas.
Grupėms nuo 10 žmonių taikomos nuolaidos, lankymo laikas derinamas individualiai tel. nr. +370 640 93 535.
> Bilietų nuoroda
> Facebook renginys
